Alarobia 01 oktobra 1969, iv lah 4024 nikohokohoka fotsiny dokotera rajoelina somary nikery ny valin- drihina raha ny efa nataonao taminay hoy rakoto dia tsy hadino. Tsaroana dia tsaroana tokoa ny fandavan- tena, ny fanampianareo tamin’ny andro sarotra , indrindra ange tamin’ny nahararian- dramatoa ravao vadiko. Tsy ho voavalinay mandrakizay ireny fa dia ao andriamanitra hamaly azy fa izao, hatramin’ ireny fotoana ireny ka mandrak’ izao dia tsy an- tany tsy am- parafara lava ny fiainanay. Nikaro- dalana mba hahazoa mivelona tahaka ny olona rehetra, kanefa izay atao mandamoaka avokoa. Tonga amin’ izay faran’ iray tena sarotra amin’ izao ka dia izany no idodododoana manatona anao, fa ny tahaka anao izao no tena andrin’ny mandinika. Nitraka kely toa niandry fankaherezana rakoto, nefa nila tsy ho tazana akory ny endriky dokotera voadidin’ny setroka. Tsy hitantara aminao ny fahasahiranana ao an-trano aho, fa ny amin’ingahy rajery tompon- trano no ho lazaiko. Roa taona izao no tsy voalohanay ny hofan- tranony ary dia tonga izy fa tsy maintsy tanterahina ny didim- pitsarana manala anay. Nitady trano hifindrana izahay nefa tsy mahita fa sady lafo ny hofan- trano no tsy mety mampanofa ny olona raha tsy aloa mialoha ny hofany iray volana na dia izay hamiddy kitay hamanana rano ho an’ilay zaza manavy akory aza anefa tsy misy. Koa dia izay no naleha aty aminao, tompoko , hila vonjy , hila fanampiana , hila torohevitra , fa tafalatsala ao anatin’ny aizina lalina. Misaotra anao ry ingahy rakoto, hoy dokotera rajoelina, tamin’ny feo somary migobogoboka. Misaotra anao aho amin’ ny voninahitra omenao ahy, amin’ny tsy nisalasalanao fa nanatonao ahy toy ny havana. Ary satria ianao no efa mampatsiahy ahy ny lasa dia nisy dia nisy tokoa ny nataoko taminareo. Na ny vadinao narary, na ny zanakao dia notsaboiko, ary tsy naka aho na dia varifitovetny aza aho tamin’ izany. Raha sendra ka nisy fanafody aza teo am- pelatanako dia nomeko maimaim- poana tena marina izany hoy rakoto, arydia mbola mamerina ny fisaorako anao indray amin’ny rehetra efa nataonao; izao anefa ianao ity tonga , hoy dokotera. Tonga hitaraina amin’ny fahavoazana hafa fa tsy amin’ny ara- pahasalamana intsony , ary izany no mahavaka ahy. 14- alakamisy 02 oktobra 1969, iv lah 4025 fa nahoana tompoko? Hoy rakoto ny vilany misarona toa misy hena , hoy rajoelina kanefa efa tsy nihafahafa ianao ka dia mba tsy hisorona koa aho fa na izaho aza anie amin’ izao fotoana resahatsika izao dia mbola mba manilika trosa koa è! Nivanaka toy ny nahita zavatra mbola tsy fahitany rakoto eny hoy dokotera, izany no marina ary etsy ianao hanazavako azy manao trano aho amin’ izao fotoana izao ary vola tsy toko tsy forohana no laniko amin’ izany. Misy an’ aliny no tsy maintsy efaiko isam- bolana. Misy ny vola nalaiko tany amin’ny banky , inona no tsy mampandry ahy andro aman’ alina , hoy ianao tsy ny mba hahazoako manefa izany, koa dia dia ahoana, tompoko , hoy rakoto tsy nahandry ahoana moa , fa dia malahelo aho hilaza aminao fa raha fanampiana ara- bola dia tsy hitako mihitsy izay azo atao amin’ izao fotoana izao saiky tafatsangana rakoto nahare izany, ka niolanolana teo ambony seza. Lelafiko ny faladianao dokotera , hoy izy, aza dia miala tsiny ambony ihany re ianao fa mba diniho kely varivaiventy ny mahazo anay. Tsy ny mahazo ahy irery fa ny manjo anay mianakavy. Izy mirahavavy zanako tsy manana antom- pianarana, tsy manana na inona na inona mba hantenainy ny amin’ny hoaviny. Amin’ny anaran’ ireo indrindra no mba italahoako aminao. Azoko izany fahasahirananao izany, kanefa sanatria no dia izay sombimtsombina avy amin’ny latabatrareo aza mety mba hahavony anay amin’ izao fahavoazana be izao 15 zoma 03 oktobra 1969, iv lah 4026 tsy misy ilelafanao ny faladiako ry ingahy rakoto. Izao no lazaiko aminao aza mba mora kivy amin’ny fiainana, fa iza moa, na ny tenako izao aza, no tsy mandalo fotoan- tsarotra, kanefa mba afaka ihany. Kodiaran- tsarety moa ny fiainana ka mifamadibadika ho ambony sy ambany; izay misento anio, mety mbola hifaly rahampitso. Koa noho izany no anaovako anao hoe aza mora kivy; nanezaka mafy rakoto nanindry ny hatezerany sy ny alahelo nisamboaravoara tao anatiny. Fa moa tsy izay efa hitany sy reny hatramin’izay ary nahiny fa hiverina no naverin- drajoelina tokoa aoka aho hamerina kely ihany na dia ny zavatra efa fantatra aza hoy izy.